CELEX: 32017D0622
Language: mt
Date: 2017-03-31 00:00:00
Title: Deċiżjoni ta' Implimentazzjoni tal-Kummissjoni (UE) 2017/622 tal-31 ta' Marzu 2017 li temenda l-mudell taċ-ċertifikat għall-importazzjonijiet ta' preparazzjonijiet ta' laħam fl-Anness II tad-Deċiżjoni 2000/572/KE u l-mudell taċ-ċertifikat għall-importazzjonijiet ta' ċerti prodotti tal-laħam, stonkijiet, bżieżaq tal-awrina u msaren ittrattati fl-Anness III tad-Deċiżjoni 2007/777/KE fir-rigward tar-regoli għall-prevenzjoni, il-kontroll u l-qerda ta' ċerti enċefalopatiji sponġiformi trażmissibbli (Test b'rilevanza għaż-ŻEE. )

1.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 89/11
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/622
   tal-31 ta' Marzu 2017
   li temenda l-mudell taċ-ċertifikat għall-importazzjonijiet ta' preparazzjonijiet ta' laħam fl-Anness II tad-Deċiżjoni 2000/572/KE u l-mudell taċ-ċertifikat għall-importazzjonijiet ta' ċerti prodotti tal-laħam, stonkijiet, bżieżaq tal-awrina u msaren ittrattati fl-Anness III tad-Deċiżjoni 2007/777/KE fir-rigward tar-regoli għall-prevenzjoni, il-kontroll u l-qerda ta' ċerti enċefalopatiji sponġiformi trażmissibbli
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (1), u b'mod partikolari l-Artikoli 9(2)(b) u 9(4)(b) tagħha,
   Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta' April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman (2), u b'mod partikolari t-tieni paragrafu tal-Artikolu 16 tiegħu,
   Billi:
   
               (1)
            
            
               Id-Deċiżjoni tal-Kummissjoni 2000/572/KE (3) tistipula, inter alia, il-kundizzjonijiet għaċ-ċertifikazzjoni tas-saħħa pubblika u veterinarja għall-importazzjoni lejn l-Unjoni ta' kunsinni ta' preparazzjonijiet ta' laħam, inklużi preparazzjonijiet ta' laħam derivati minn prodotti li joriġinaw minn annimali bovini, ovini u kaprini. Id-Deċiżjoni 2000/572/KE tistipula li kunsinni ta' dan it-tip għandhom jiġu akkumpanjati minn ċertifikat konformi mal-mudell stabbilit fl-Anness II tagħha għal kunsinni ta' preparazzjonijiet ta' laħam maħsuba għall-importazzjoni lejn l-Unjoni (Preparazzjonijiet ta' laħam: MP-PREP). Dan il-mudell ta' ċertifikat jinkludi garanziji fir-rigward tal-enċefalopatija sponġiformi bovina (BSE).
            
         
               (2)
            
            
               Id-Deċiżjoni tal-Kummissjoni 2007/777/KE (4) tistipula, inter alia, il-kundizzjonijiet għaċ-ċertifikazzjoni tas-saħħa pubblika u veterinarja għall-importazzjoni lejn l-Unjoni ta' kunsinni ta' ċerti prodotti tal-laħam, stonkijiet, bżieżaq tal-awrina u msaren ittrattati. Dan jinkludi prodotti tal-laħam u stonkijiet, bżieżaq tal-awrina u msaren ittrattati li joriġinaw mill-annimali, derivati minn annimali bovini, ovini u kaprini. Id-Deċiżjoni 2007/777/KE tistipula li kunsinni ta' dan it-tip għandhom jiġu akkumpanjati minn ċertifikat konformi mal-mudell stabbilit fl-Anness III tagħha għal kunsinni ta' prodotti tal-laħam u stonkijiet, bżieżaq tal-awrina u msaren ittrattati maħsuba għall-importazzjoni lejn l-Unjoni (Prodotti tal-laħam, stonkijiet, bżieżaq tal-awrina u msaren ittrattati għall-importazzjoni). Dan il-mudell ta' ċertifikat jinkludi garanziji fir-rigward tal-BSE.
            
         
               (3)
            
            
               Ir-Regolament (KE) Nru 999/2001 tal-Parlament Ewropew u tal-Kunsill (5) jistabblixxi regoli għall-prevenzjoni, il-kontroll u l-qerda ta' enċefalopatiji sponġiformi trażmissibbli (TSEs) f'annimali bovini, ovini u kaprini. Il-Kapitolu C tal-Anness IX ta' dak ir-Regolament jistipula l-kundizzjonijiet għall-importazzjoni fl-Unjoni ta' prodotti li joriġinaw minn annimali bovini, ovini u kaprini fir-rigward tal-BSE.
            
         
               (4)
            
            
               Ir-Regolament (KE) Nru 999/2001 ġie emendat bir-Regolament tal-Kummissjoni (UE) 2016/1396 (6). Dawk l-emendi jipprevedu, inter alia, li jiġu ċċarati r-regoli stabbiliti fil-Kapitolu C tal-Anness IX tar-Regolament (KE) Nru 999/2001 u li jiġu stabbiliti kundizzjonijiet speċifiċi għall-importazzjoni fl-Unjoni ta' prodotti li joriġinaw minn annimali bovini, ovini u kaprini minn pajjiżi terzi jew reġjuni b'riskju negliġibbli ta' BSE.
            
         
               (5)
            
            
               B'mod partikolari, ir-Regolament (KE) Nru 999/2001, kif emendat bir-Regolament (UE) 2016/1396, jippermetti l-importazzjoni ta' prodotti li joriġinaw minn annimali bovini, ovini u kaprini minn pajjiżi terzi b'riskju negliġibbli ta' BSE, anki meta dawn il-prodotti jkunu derivati minn materja prima li tkun ġejja minn pajjiżi b'riskju kkontrollat jew mhux determinat ta' BSE, sakemm dak il-materjal riskjuż speċifikat ikun tneħħa minn dik il-materja prima.
            
         
               (6)
            
            
               Il-mudell taċ-ċertifikat veterinarju (Preparazzjonijiet ta' laħam: MP-PREP) stabbilit fl-Anness II tad-Deċiżjoni 2000/572/KE u l-mudell taċ-ċertifikat veterinarju (Prodotti tal-laħam, stonkijiet, bżieżaq tal-awrina u msaren ittrattati għall-importazzjoni) stabbilit fl-Anness III tad-Deċiżjoni 2007/777/KE għandu għalhekk jiġi emendat sabiex jirrifletti r-rekwiżiti dwar l-importazzjoni fl-Unjoni ta' prodotti li joriġinaw minn annimali bovini, ovini u kaprini stipulati fir-Regolament (KE) Nru 999/2001, kif emendat bir-Regolament (UE) 2016/1396.
            
         
               (7)
            
            
               Għaldaqstant, id-Deċiżjonijiet 2000/572/KE u 2007/777/KE għandhom jiġu emendati skont dan.
            
         
               (8)
            
            
               Ir-Regolament (UE) 2016/1396 jistipula li l-emendi li introduċa fl-Anness IX tar-Regolament (KE) Nru 999/2001 għandhom japplikaw mill-1 ta' Lulju 2017. Barra minn hekk, sabiex jiġi evitat kwalunkwe tfixkil fl-importazzjonijiet lejn l-Unjoni ta' kunsinni ta' preparazzjonijiet ta' laħam u ta' ċerti prodotti tal-laħam, stonkijiet, bżieżaq tal-awrina u msaren ittrattati, l-użu ta' ċertifikati maħruġa skont id-Deċiżjonijiet 2000/572/KE u 2007/777/KE kif applikabbli qabel l-introduzzjoni tal-emendi b'din id-Deċiżjoni, għandu jibqa' jkun awtorizzat matul perjodu tranżitorju, soġġett għal ċerti kundizzjonijiet.
            
         
               (9)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness II tad-Deċiżjoni tal-Kummissjoni 2000/572/KE huwa emendat skont l-Anness I ta' din id-Deċiżjoni.
   Artikolu 2
   L-Anness III tad-Deċiżjoni 2007/777/KE huwa emendat skont l-Anness II ta' din id-Deċiżjoni.
   Artikolu 3
   Għal perjodu tranżitorju sal-31 ta' Diċembru 2017, il-kunsinni ta' preparazzjonijiet ta' laħam, akkumpanjati minn mudell ta' ċertifikat maħruġ skont il-mudell stabbilit fl-Anness II tad-Deċiżjoni 2000/572/KE, u l-kunsinni ta' ċerti prodotti tal-laħam, stonkijiet, bżieżaq tal-awrina u msaren ittrattati, akkumpanjati minn mudell ta' ċertifikat maħruġ skont il-mudell stabbilit fl-Anness III tad-Deċiżjoni 2007/777/KE, kif applikabbli qabel l-emendi introdotti b'din id-Deċiżjoni, għandhom jiġu awtorizzati għall-importazzjoni fl-Unjoni bil-kundizzjoni li ċ-ċertifikat ikun inħareġ mhux aktar tard mit-30 ta' Novembru 2017.
   Artikolu 4
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Din id-Deċiżjoni għandha tapplika mill-1 ta' Lulju 2017.
   
      Magħmul fi Brussell, il-31 ta' Marzu 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 18, 23.1.2003, p. 11.
   
      (2)  ĠU L 139, 30.4.2004, p. 206.
   
      (3)  Id-Deċiżjoni tal-Kummissjoni 2000/572/KE tat-8 ta' Settembru 2000 li tniżżel il-kondizzjonijiet tas-saħħa tal-annimali u tas-saħħa pubblika u ċ-Ċertifikazzjoni veterinarja tal-importi tal-preparazzjonijiet tal-laħam lejn il-Komunità minn pajjiżi terzi (ĠU L 240, 23.9.2000, p. 19).
   
      (4)  Id-Deċiżjoni tal-Kummissjoni 2007/777/KE tad-29 ta' Novembru 2007 li tistipula l-kundizzjonijiet tas-saħħa tal-annimali u tas-saħħa pubblika kif ukoll il-mudelli taċ-ċertifikati għall-importazzjonijiet ta' ċerti prodotti tal-laħam u tal-istonku, il-bżieżaq tal-awrina u l-imsaren ittrattati għall-konsum mill-bniedem minn pajjiżi terzi u li tirrevoka d-Deċiżjoni 2005/432/KE (ĠU L 312, 30.11.2007, p. 49).
   
      (5)  Ir-Regolament tal-Parlament Ewropew u tal-Kunsill (KE) Nru 999/2001 tat-22 ta' Mejju 2001 li jistabblixxi regoli għall-prevenzjoni, kontroll u eradikazzjoni ta' ċertu enċefalopatija sponġiformi li tinxtered (ĠU L 147, 31.5.2001, p. 1).
   
      (6)  Ir-Regolament tal-Kummissjoni (UE) 2016/1396 tat-18 ta' Awwissu 2016 li jemenda ċerti Annessi tar-Regolament tal-Parlament Ewropew u tal-Kunsill (KE) Nru 999/2001 li jistabblixxi regoli għall-prevenzjoni, kontroll u eradikazzjoni ta' ċertu enċefalopatija sponġiformi li tinxtered (ĠU L 225, 19.8.2016, p. 76).
   
      ANNESS I
      L-Anness II tad-Deċiżjoni 2000/572/KE huwa emendat kif ġej:
      Fil-mudell taċ-ċertifikat veterinarju Preparazzjonijiet ta' laħam: MP-PREP, fil-Parti II Tagħrif dwar is-saħħa, fil-Parti II.1 Attestazzjoni tas-Saħħa Pubblika, il-punt II.1.9 jinbidel b'dan li ġej:
      
         
                     “(2) II.1.9.
                  
                  
                     jekk ikun fiha materjal minn annimali bovini, ovini jew kaprini, il-preparazzjoni ta' laħam hija soġġetta għall-kundizzjonijiet li ġejjin skont il-kategorija tar-riskju tal-BSE tal-pajjiż tal-oriġini:
                     
                                 (2) jew
                                 
                              
                              
                                 
                                             [(1)
                                          
                                          
                                             il-pajjiż jew ir-reġjun tad-dispaċċ huwa klassifkat f'konformità mad-Deċiżjoni 2007/453/KE bħala pajjiż jew reġjun li huwa ta' riskju negliġibbli ta' BSE;
                                          
                                       
                                             (2)
                                          
                                          
                                             l-annimali li minnhom ġie derivat il-laħam frisk użat fit-tħejjija tal-preparazzjoni ta' laħam ta' oriġini bovina, ovina u kaprina, kellhom riżultati tal-ispezzjonijiet ante mortem u post mortem favorevoli;
                                          
                                       
                           
                                 (2) jew
                                 
                              
                              
                                 
                                             [(3)
                                          
                                          
                                             l-annimali li minnhom ġie derivat il-laħam frisk użat fit-tħejjija tal-preparazzjoni ta' laħam ta' oriġini bovina, ovina u kaprina:
                                             
                                                         (a)
                                                      
                                                      
                                                         twieldu u dejjem trabbew u nqatlu f'pajjiż jew f'reġjun klassifikat f'konformità mad-Deċiżjoni 2007/453/KE bħala pajjiż jew reġjun li huwa ta' riskju negliġibbli ta' BSE;
                                                      
                                                   
                                                         (2) [(b)
                                                      
                                                      
                                                         inqatlu wara li ġew sturduti permezz ta' gass injettat fil-kavità kranjali jew ġew maqtula bl-istess mod jew inqatlu permezz ta' laċerazzjoni wara sturdament tat-tessut tas-sistema newrali ċentrali permezz ta' strument forma ta' virga mtawwla li tiddaħħal fil-kavità kranjali;]]
                                                      
                                                   
                                       
                           
                                 (2) jew
                                 
                              
                              
                                 
                                             [(3)
                                          
                                          
                                             l-annimali li minnhom ġie derivat il-laħam frisk użat fit-tħejjija tal-preparazzjoni ta' laħam ta' oriġini bovina, ovina u kaprina ma ġewx maqtula, wara li ġew sturduti, b'gass injettat fil-kavità kranjali jew ma nqatlux bl-istess metodu jew b'laċerazzjoni wara sturdament tat-tessut tas-sistema newrali ċentrali permezz ta' strument forma ta' virga mtawwla li tiddaħħal fil-kavità kranjali;]
                                          
                                       
                                             (4)
                                          
                                          
                                             il-preparazzjoni ta' laħam ta' oriġini bovina, ovina u kaprina ma fihiex u mhijiex derivata minn materjal riskjuż speċifikat kif stabbilit fil-punt 1 tal-Anness V tar-Regolament (KE) Nru 999/2001;
                                          
                                       
                           
                                 (2) jew
                                 
                              
                              
                                 
                                             [(5)
                                          
                                          
                                             il-preparazzjoni ta' laħam ta' oriġini bovina, ovina u kaprina ma fihiex u mhijiex derivata minn laħam separat b'metodi mekkaniċi li ġej mill-għadam ta' annimali bovini, ovini u kaprini;]
                                          
                                       
                           
                                 (2) jew
                                 
                              
                              
                                 
                                             [(5)
                                          
                                          
                                             il-preparazzjoni ta' laħam ta' oriġini bovina, ovina u kaprina hija derivata minn laħam separat b'metodi mekkaniċi li ġej mill-għadam ta' annimali bovini, ovini u kaprini li twieldu u dejjem trabbew u nqatlu f'pajjiż jew f'reġjun klassifikat f'konformità mad-Deċiżjoni 2007/453/KE bħala pajjiż jew reġjun li huwa ta' riskju negliġibbli ta' BSE u li fih ma kienx hemm każijiet indiġeni ta' BSE;]
                                          
                                       
                                             (2) [(6)
                                          
                                          
                                             
                                                         (a)
                                                      
                                                      
                                                         l-annimali li minnhom ġie derivat il-laħam frisk użat fit-tħejjija tal-preparazzjoni ta' laħam ta' oriġini bovina, ovina u kaprina joriġinaw minn pajjiż jew reġjun klassifikat f'konformità mad-Deċiżjoni 2007/453/KE bħala pajjiż jew reġjun li huwa ta' riskju mhux determinat ta' BSE;
                                                      
                                                   
                                                         (b)
                                                      
                                                      
                                                         l-annimali li minnhom ġie derivat il-laħam frisk użat fit-tħejjija tal-preparazzjoni ta' laħam ta' oriġini bovina, ovina u kaprina ma ġewx mitmugħa dqiq mil-laħam u l-għadam mitħun jew qrieqeċ, kif definit fil-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE), u
                                                      
                                                   
                                                         (c)
                                                      
                                                      
                                                         il-laħam frisk użat fit-tħejjija tal-preparazzjoni ta' laħam ġie prodott u mmaniġġjat b'mod li jiżgura li ma kienx fih u li ma ġiex kontaminat b'tessuti newrali u limfatiċi esposti matul il-proċess ta' dissussar.]]
                                                      
                                                   
                                       
                           
                                 (2) jew
                                 
                              
                              
                                 
                                             [(1)
                                          
                                          
                                             il-pajjiż jew ir-reġjun tad-dispaċċ huwa klassifkat f'konformità mad-Deċiżjoni 2007/453/KE bħala pajjiż jew reġjun li huwa ta' riskju kontrollat ta' BSE;
                                          
                                       
                                             (2)
                                          
                                          
                                             l-annimali li minnhom ġie derivat il-laħam frisk użat fit-tħejjija tal-preparazzjoni ta' laħam ta' oriġini bovina, ovina u kaprina, kellhom riżultati tal-ispezzjonijiet ante mortem u post mortem favorevoli;
                                          
                                       
                                             (3)
                                          
                                          
                                             l-annimali li minnhom ġie derivat il-laħam frisk użat fit-tħejjija tal-preparazzjoni ta' laħam ta' oriġini bovina, ovina u kaprina ma ġewx maqtula, wara li ġew sturduti, permezz tal-laċerazzjoni tat-tessut tas-sistema newrali ċentrali permezz ta' strument forma ta' virga mtawwla li tiddaħħal fil-kavità kranjali, jew permezz ta' gass injettat fil-kavità kranjali;
                                          
                                       
                                             (4)
                                          
                                          
                                             il-preparazzjoni ta' laħam ta' oriġini bovina, ovina u kaprina ma fihiex u mhijiex derivata minn materjal riskjuż speċifikat kif stabbilit fil-punt 1 tal-Anness V tar-Regolament (KE) Nru 999/2001, jew laħam separat b'metodi mekkaniċi li ġej mill-għadam ta' annimali bovini, ovini u kaprini.]
                                          
                                       
                           
                                 (2) jew
                                 
                              
                              
                                 
                                             [(1)
                                          
                                          
                                             il-pajjiż jew ir-reġjun tad-dispaċċ ma ġiex klassifikat f'konformità mad-Deċiżjoni 2007/453/KE jew huwa klassifikat bħala pajjiż jew reġjun li huwa ta' riskju mhux determinat ta' BSE;
                                          
                                       
                                             (2)
                                          
                                          
                                             l-annimali li minnhom ġie derivat il-laħam frisk użat fit-tħejjija tal-preparazzjoni ta' laħam ta' oriġini bovina, ovina u kaprina, kellhom riżultati tal-ispezzjonijiet ante mortem u post mortem favorevoli;
                                          
                                       
                                             (3)
                                          
                                          
                                             l-annimali li minnhom ġie derivat il-laħam frisk użat fit-tħejjija tal-preparazzjoni ta' laħam ta' oriġini bovina, ovina u kaprina ma ġewx mitmugħa dqiq mil-laħam u l-għadam mitħun jew qrieqeċ derivati minn ruminanti, kif definit fil-Kodiċi tas-Saħħa tal-Annimali Terrestri tal-OIE;
                                          
                                       
                                             (4)
                                          
                                          
                                             l-annimali li minnhom ġie derivat il-laħam frisk użat fit-tħejjija tal-preparazzjoni ta' laħam ta' oriġini bovina, ovina u kaprina ma ġewx maqtula, wara li ġew sturduti, permezz tal-laċerazzjoni tat-tessut tas-sistema newrali ċentrali permezz ta' strument forma ta' virga mtawwla li tiddaħħal fil-kavità kranjali, jew permezz ta' gass injettat fil-kavità kranjali;
                                          
                                       
                                             (5)
                                          
                                          
                                             il-preparazzjoni ta' laħam ta' oriġini bovina, ovina u kaprina ma fihiex u mhijiex derivata minn:
                                             
                                                         (a)
                                                      
                                                      
                                                         materjal ta' riskju speċifikat kif definit fil-punt 1 tal-Anness V tar-Regolament (KE) Nru 999/2001;
                                                      
                                                   
                                                         (b)
                                                      
                                                      
                                                         tessuti newrali u limfatiċi esposti matul il-proċess tat-tneħħija ta' dissussar;
                                                      
                                                   
                                                         (c)
                                                      
                                                      
                                                         laħam separat b'metodi mekkaniċi li ġej mill-għadam ta' annimali bovini, ovini u kaprini.]”
                                                      
                                                   
                                       
                           
               
   
   
      ANNESS II
      L-Anness III tad-Deċiżjoni 2007/777/KE huwa emendat kif ġej:
      Il-mudell taċ-ċertifikat veterinarju Prodotti tal-laħam, stonkijiet, bżieżaq tal-awrina u msaren ittrattati huwa emendat kif ġej:
      
                  (a)
               
               
                  Fil-Parti II.2 Attestazzjoni tas-Saħħa Pubblika, il-punt II.2.9 jinbidel b'dan li ġej:
                  
                              “(2) II.2.9.
                           
                           
                              jekk ikun fihom materjal minn annimali bovini, ovini jew kaprini, il-prodotti tal-laħam u l-imsaren ittrattati huma soġġetti għall-kundizzjonijiet li ġejjin skont il-kategorija tar-riskju tal-BSE tal-pajjiż tal-oriġini:
                              
                                          (2) jew
                                          
                                       
                                       
                                          
                                                      [(1)
                                                   
                                                   
                                                      il-pajjiż jew ir-reġjun tad-dispaċċ huwa klassifkat f'konformità mad-Deċiżjoni 2007/453/KE bħala pajjiż jew reġjun li huwa ta' riskju negliġibbli ta' BSE;
                                                   
                                                
                                                      (2)
                                                   
                                                   
                                                      l-annimali li minnhom ġew derivati l-laħam frisk u l-imsaren użati fit-tħejjija tal-prodotti tal-laħam u tal-imsaren ittrattati ta' oriġini bovina, ovina u kaprina kellhom riżultati tal-ispezzjonijiet ante mortem u post mortem favorevoli;
                                                   
                                                
                                    
                                          (2) jew
                                          
                                       
                                       
                                          
                                                      [(3)
                                                   
                                                   
                                                      l-annimali li minnhom ġew derivati l-laħam frisk u l-imsaren użati fit-tħejjija tal-prodotti tal-laħam u tal-imsaren ittrattati ta' oriġini bovina, ovina u kaprina:
                                                      
                                                                  (a)
                                                               
                                                               
                                                                  twieldu u dejjem trabbew u nqatlu f'pajjiż jew f'reġjun klassifikat f'konformità mad-Deċiżjoni 2007/453/KE bħala pajjiż jew reġjun li huwa ta' riskju negliġibbli ta' BSE;
                                                               
                                                            
                                                                  (2) [(b)
                                                               
                                                               
                                                                  inqatlu wara li ġew sturduti permezz ta' gass injettat fil-kavità kranjali jew ġew maqtula bl-istess mod jew inqatlu permezz ta' laċerazzjoni wara sturdament tat-tessut tas-sistema newrali ċentrali permezz ta' strument forma ta' virga mtawwla li tiddaħħal fil-kavità kranjali;]]
                                                               
                                                            
                                                
                                    
                                          (2) jew
                                          
                                       
                                       
                                          
                                                      [(3)
                                                   
                                                   
                                                      l-annimali li minnhom ġew derivati l-laħam frisk u l-imsaren użati fit-tħejjija tal-prodotti tal-laħam u tal-imsaren ittrattati ta' oriġini bovina, ovina u kaprina ma ġewx maqtula, wara li ġew sturduti, b'gass injettat fil-kavità kranjali jew ma nqatlux bl-istess metodu jew b'laċerazzjoni wara sturdament tat-tessut tas-sistema newrali ċentrali permezz ta' strument forma ta' virga mtawwla li tiddaħħal fil-kavità kranjali;]
                                                   
                                                
                                                      (4)
                                                   
                                                   
                                                      il-prodotti tal-laħam ta' oriġini bovina, ovina u kaprina ma fihomx u mhumiex derivati minn materjal riskjuż speċifikat kif stabbilit fil-punt 1 tal-Anness V tar-Regolament (KE) Nru 999/2001;
                                                   
                                                
                                    
                                          (2) jew
                                          
                                       
                                       
                                          
                                                      [(5)
                                                   
                                                   
                                                      il-prodotti tal-laħam ta' oriġini bovina, ovina u kaprina ma fihomx u mhumiex derivati minn laħam separat b'metodi mekkaniċi li ġej mill-għadam ta' annimali bovini, ovini u kaprini;]
                                                   
                                                
                                    
                                          (2) jew
                                          
                                       
                                       
                                          
                                                      [(5)
                                                   
                                                   
                                                      il-prodotti tal-laħam ta' oriġini bovina, ovina u kaprina huma derivati minn laħam separat b'metodi mekkaniċi li ġej mill-għadam ta' annimali bovini, ovini u kaprini li twieldu u dejjem trabbew u nqatlu f'pajjiż jew f'reġjun klassifikat f'konformità mad-Deċiżjoni 2007/453/KE bħala pajjiż jew reġjun li huwa ta' riskju negliġibbli ta' BSE u li fih ma kienx hemm każijiet indiġeni ta' BSE;]
                                                   
                                                
                                                      (2) [(6)
                                                   
                                                   
                                                      
                                                                  (a)
                                                               
                                                               
                                                                  l-annimali li minnhom ġew derivati l-laħam frisk u l-imsaren użati fit-tħejjija tal-prodotti tal-laħam u tal-imsaren ittrattati ta' oriġini bovina, ovina u kaprina joriġinaw minn pajjiż jew reġjun klassifikat f'konformità mad-Deċiżjoni 2007/453/KE bħala pajjiż jew reġjun li huwa ta' riskju mhux determinat ta' BSE;
                                                               
                                                            
                                                                  (b)
                                                               
                                                               
                                                                  l-annimali li minnhom ġew derivati l-laħam frisk u l-imsaren użati fit-tħejjija tal-prodotti tal-laħam u tal-imsaren ittrattati ta' oriġini bovina, ovina u kaprina ma ġewx mitmugħa dqiq mil-laħam u l-għadam mitħun jew qrieqeċ, kif definit fil-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE), u
                                                               
                                                            
                                                                  (c)
                                                               
                                                               
                                                                  il-prodotti tal-laħam ġew prodotti u mmaniġġjati b'mod li jiżgura li ma kienx fihom u li ma ġewx kontaminati b'tessuti newrali u limfatiċi esposti matul il-proċess ta' dissussar.]]
                                                               
                                                            
                                                
                                    
                                          (2) jew
                                          
                                       
                                       
                                          
                                                      [(1)
                                                   
                                                   
                                                      il-pajjiż jew ir-reġjun tad-dispaċċ huwa klassifkat f'konformità mad-Deċiżjoni 2007/453/KE bħala pajjiż jew reġjun li huwa ta' riskju kontrollat ta' BSE;
                                                   
                                                
                                                      (2)
                                                   
                                                   
                                                      l-annimali li minnhom ġew derivati l-laħam frisk u l-imsaren użati fit-tħejjija tal-prodotti tal-laħam u tal-imsaren ittrattati ta' oriġini bovina, ovina u kaprina kellhom riżultati tal-ispezzjonijiet ante mortem u post mortem favorevoli;
                                                   
                                                
                                                      (3)
                                                   
                                                   
                                                      l-annimali li minnhom ġew derivati l-laħam frisk u l-imsaren użati fit-tħejjija tal-prodotti tal-laħam u tal-imsaren ittrattati ta' oriġini bovina, ovina u kaprina ma ġewx maqtula, wara li ġew sturduti, permezz tal-laċerazzjoni tat-tessut tas-sistema newrali ċentrali permezz ta' strument forma ta' virga mtawwla li tiddaħħal fil-kavità kranjali, jew permezz ta' gass injettat fil-kavità kranjali;
                                                   
                                                
                                                      (4)
                                                   
                                                   
                                                      il-prodotti tal-laħam ta' oriġini bovina, ovina u kaprina ma fihomx u mhumiex derivati minn materjal riskjuż speċifikat kif stabbilit fil-punt 1 tal-Anness V tar-Regolament (KE) Nru 999/2001, jew laħam separat b'metodi mekkaniċi li ġej mill-għadam ta' annimali bovini, ovini u kaprini;
                                                   
                                                
                                                      (2) (4) [(5)
                                                   
                                                   
                                                      fil-każ ta' msaren li oriġinarjament ġejjin minn pajjiż jew reġjun b'riskju negliġibbli ta' BSE, l-imsaren ittrattati huma soġġetti għall-kundizzjonijiet li ġejjin:
                                                      
                                                                  (a)
                                                               
                                                               
                                                                  l-annimali li minnhom ġew derivati l-imsaren ta' oriġini bovina, ovina u kaprina twieldu u dejjem trabbew u nqatlu f'pajjiż jew f'reġjun b'riskju negliġibbli ta' BSE u kellhom riżultati tal-ispezzjonijiet ante mortem u post mortem favorevoli;
                                                               
                                                            
                                                                  (b)
                                                               
                                                               
                                                                  għall-intestini li ġejjin minn pajjiż jew reġjun fejn kien hemm każijiet indiġeni ta' BSE:
                                                                  
                                                                              (2) jew
                                                                              
                                                                           
                                                                           
                                                                              
                                                                                          [(i)
                                                                                       
                                                                                       
                                                                                          l-annimali twieldu wara d-data li minnha ġiet infurzata l-projbizzjoni fuq l-alimentazzjoni tar-ruminanti bid-dqiq mil-laħam u l-għadam mitħun jew qrieqeċ derivati mir-ruminanti;]
                                                                                       
                                                                                    
                                                                        
                                                                              (2) jew
                                                                           
                                                                           
                                                                              
                                                                                          [(i)
                                                                                       
                                                                                       
                                                                                          il-prodotti tal-laħam ta' oriġini bovina, ovina u kaprina ma fihomx u mhumiex derivati minn materjal riskjuż speċifikat kif stabbilit fil-punt 1 tal-Anness V tar-Regolament (KE) Nru 999/2001.]]]
                                                                                       
                                                                                    
                                                                        
                                                            
                                                
                                    
                                          (2) jew
                                          
                                       
                                       
                                          
                                                      [(1)
                                                   
                                                   
                                                      il-pajjiż jew ir-reġjun tad-dispaċċ ma ġiex klassifikat f'konformità mad-Deċiżjoni 2007/453/KE jew huwa klassifikat bħala pajjiż jew reġjun li huwa ta' riskju mhux determinat ta' BSE;
                                                   
                                                
                                                      (2)
                                                   
                                                   
                                                      l-annimali li minnhom ġew derivati l-laħam frisk u l-imsaren użati fit-tħejjija tal-prodotti tal-laħam u tal-imsaren ittrattati ta' oriġini bovina, ovina u kaprina kellhom riżultati tal-ispezzjonijiet ante mortem u post mortem favorevoli;
                                                   
                                                
                                                      (3)
                                                   
                                                   
                                                      l-annimali li minnhom ġew derivati l-laħam frisk u l-imsaren użati fit-tħejjija tal-prodotti tal-laħam u tal-imsaren ittrattati ta' oriġini bovina, ovina u kaprina ma ġewx mitmugħa dqiq mil-laħam u l-għadam mitħun jew qrieqeċ derivati minn ruminanti, kif definit fil-Kodiċi tas-Saħħa tal-Annimali Terrestri tal-OIE;
                                                   
                                                
                                                      (4)
                                                   
                                                   
                                                      l-annimali li minnhom ġew derivati l-laħam frisk u l-imsaren użati fit-tħejjija tal-prodotti tal-laħam u tal-imsaren ittrattati ta' oriġini bovina, ovina u kaprina ma ġewx maqtula, wara li ġew sturduti, permezz tal-laċerazzjoni tat-tessut tas-sistema newrali ċentrali permezz ta' strument forma ta' virga mtawwla li tiddaħħal fil-kavità kranjali, jew permezz ta' gass injettat fil-kavità kranjali;
                                                   
                                                
                                                      (5)
                                                   
                                                   
                                                      il-prodotti tal-laħam ta' oriġini bovina, ovina u kaprina ma fihomx u mhumiex derivati minn:
                                                      
                                                                  (a)
                                                               
                                                               
                                                                  materjal ta' riskju speċifikat kif definit fil-punt 1 tal-Anness V tar-Regolament (KE) Nru 999/2001;
                                                               
                                                            
                                                                  (b)
                                                               
                                                               
                                                                  tessuti newrali u limfatiċi esposti matul il-proċess tat-tneħħija ta' dissussar;
                                                               
                                                            
                                                                  (c)
                                                               
                                                               
                                                                  laħam separat b'metodi mekkaniċi li ġej mill-għadam ta' annimali bovini, ovini jew kaprini;
                                                               
                                                            
                                                
                                                      (2) (4) [(6)
                                                   
                                                   
                                                      fil-każ ta' msaren li oriġinarjament ġejjin minn pajjiż jew reġjun b'riskju negliġibbli ta' BSE, l-imsaren ittrattati huma soġġetti għall-kundizzjonijiet li ġejjin:
                                                      
                                                                  (a)
                                                               
                                                               
                                                                  l-annimali li minnhom ġew derivati l-imsaren ta' oriġini bovina, ovina u kaprina twieldu u dejjem trabbew u nqatlu f'pajjiż jew f'reġjun b'riskju negliġibbli ta' BSE u kellhom riżultati tal-ispezzjonijiet ante mortem u post mortem favorevoli;
                                                               
                                                            
                                                                  (b)
                                                               
                                                               
                                                                  għall-intestini li ġejjin minn pajjiż jew reġjun fejn kien hemm każijiet indiġeni ta' BSE:
                                                                  
                                                                              (2) jew
                                                                              
                                                                           
                                                                           
                                                                              
                                                                                          [(i)
                                                                                       
                                                                                       
                                                                                          l-annimali twieldu wara d-data li minnha ġiet infurzata l-projbizzjoni fuq l-alimentazzjoni tar-ruminanti bid-dqiq mil-laħam u l-għadam mitħun jew qrieqeċ derivati mir-ruminanti;]
                                                                                       
                                                                                    
                                                                        
                                                                              (2) jew
                                                                              
                                                                           
                                                                           
                                                                              
                                                                                          [(i)
                                                                                       
                                                                                       
                                                                                          il-prodotti tal-laħam ta' oriġini bovina, ovina u kaprina ma fihomx u mhumiex derivati minn materjal riskjuż speċifikat kif stabbilit fil-punt 1 tal-Anness V tar-Regolament (KE) Nru 999/2001.]]]”
                                                                                       
                                                                                    
                                                                        
                                                            
                                                
                                    
                        
            
                  (b)
               
               
                  Fil-Parti II tan-Noti, in-nota 3 f'qiegħ il-paġna hija mħassra.